CELEX: C2006/326/59
Language: el
Date: 2006-12-30 00:00:00
Title: Υπόθεση C-425/06: Αίτηση για την έκδοση προδικαστικής αποφάσεως την οποία υπέβαλε το Corte suprema di Cassazione στις 16 Οκτωβρίου 2006 — Ministero dell'Economia e delle Finanze κατά Part Service Srl, εταιρίας υπό εκκαθάριση

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/28
            
         Αίτηση για την έκδοση προδικαστικής αποφάσεως την οποία υπέβαλε το Corte suprema di Cassazione στις 16 Οκτωβρίου 2006 — Ministero dell'Economia e delle Finanze κατά Part Service Srl, εταιρίας υπό εκκαθάριση
   (Υπόθεση C-425/06)
   (2006/C 326/59)
   Γλώσσα διαδικασίας: η ιταλική
   Αιτούν δικαστήριο
   Corte suprema di Cassazione
   Διάδικοι στην υπόθεση της κύριας δίκης
   
      Αναιρεσείον: Ministero dell'Economia e delle Finanze.
   
      Αναιρεσίβλητη — ανταναιρεσείουσα: Part Service Srl, (πρώην ITALSERVICE s.r.l.)
   Προδικαστικά ερωτήματα
   
               1)
            
            
               Είναι η έννοια της καταχρήσεως δικαιώματος, η οποία ορίζεται με την απόφαση C-255/02 του Δικαστηρίου ως πράξη που πραγματοποιείται με κύριο σκοπό την επίτευξη φορολογικού πλεονεκτήματος ισοδύναμη, ευρύτερη ή στενότερη από την έννοια της πράξεως που πραγματοποιείται χωρίς οικονομικό σκοπό πέραν της επιτεύξεως φορολογικού πλεονεκτήματος;
               
            
         
               2)
            
            
               Μπορεί να θεωρηθεί, προς τον σκοπό της επιβολής ΦΠΑ, κατάχρηση δικαιώματος (ή νομικής μορφής) η οποία έχει ως αποτέλεσμα των απώλεια κοινοτικών ιδίων πόρων προερχομένων από τον φόρο προστιθέμενης αξίας, η χωριστή σύναψη συμβάσεων χρηματοδοτικής μισθώσεως (leasing), χρηματοδοτήσεως, ασφαλίσεως και διαμεσολαβήσεως, αποτέλεσμα της οποίας είναι η επιβολή ΦΠΑ μόνο στην αντιπαροχή που καταβάλλεται για την παραχώρηση της χρήσεως του πράγματος, ενώ η σύναψη μιας ενιαίας συμβάσεως leasing σύμφωνα με την πρακτική και την ερμηνεία που δίδει η εθνική νομολογία θα περιελάμβανε και τη χρηματοδότηση και συνεπώς θα οδηγούσε στην επιβολή ΦΠΑ εφ' ολόκληρης της αντιπαροχής;